b'\n_START_ARTICLE_\nBronislavas Juozas Kuzmickas\n_START_SECTION_\nBiografija\n_START_PARAGRAPH_\nMok\xc4\x97si Prien\xc5\xb3 gimnazijoje, vidurin\xc4\xaf moksl\xc4\x85 \xc4\xafsigijo Kauno 14-oje vidurin\xc4\x97je mokykloje. 1960\xc2\xa0m. baig\xc4\x97 Vilniaus universiteto Istorijos-filologijos fakultet\xc4\x85. 1963\xe2\x80\x931966\xc2\xa0m. SSRS moksl\xc5\xb3 akademijos Filosofijos instituto Maskvoje aspirantas. 1966\xc2\xa0m. filosofijos moksl\xc5\xb3 kandidatas. _NEWLINE_1966\xe2\x80\x931969\xc2\xa0m. d\xc4\x97st\xc4\x97 filosofij\xc4\x85 Kauno politechnikos instituto Vilniaus filiale, 1969\xe2\x80\x931973\xc2\xa0m. Vilniaus in\xc5\xbeineriniame statybos institute; 1968\xc2\xa0m. docentas. 1973\xe2\x80\x931990\xc2\xa0m. LSSR MA Filosofijos, sociologijos ir teis\xc4\x97s instituto mokslinis bendradarbis, 1985\xe2\x80\x931990\xc2\xa0m. Lietuvos filosofijos istorijos skyriaus ved\xc4\x97jas.  1984\xc2\xa0m. filosofijos moksl\xc5\xb3 daktaras. 1987\xc2\xa0m. profesorius. Sta\xc5\xbeavo Lenkijoje, Pranc\xc5\xabzijoje, Italijoje, JAV._NEWLINE_1988\xe2\x80\x931990\xc2\xa0m. S\xc4\x85j\xc5\xabd\xc5\xbeio iniciatyvin\xc4\x97s grup\xc4\x97s, S\xc4\x85j\xc5\xabd\xc5\xbeio Seimo tarybos narys. 1990\xe2\x80\x931992\xc2\xa0m. LR Auk\xc5\xa1\xc4\x8diausiosios Tarybos-Atkuriamojo Seimo deputatas, signataras, Seimo pirmininko Vytauto Landsbergio pavaduotojas.  1993\xe2\x80\x931996\xc2\xa0m. Filosofijos ir sociologijos instituto Filosofijos skyriaus ved\xc4\x97jas. 1994\xe2\x80\x932002\xc2\xa0m. \xc5\xbeurnalo \xe2\x80\x9eRevue Baltique\xe2\x80\x9c redaktorius. 1995\xe2\x80\x931996\xc2\xa0m. d\xc4\x97st\xc4\x97 filosofij\xc4\x85 Klaip\xc4\x97dos universitete. 1996\xe2\x80\x932000\xc2\xa0m. LR Seimo narys.  Nuo 2000\xc2\xa0m. Lietuvos teis\xc4\x97s universiteto (nuo 2004\xc2\xa0m. MRU) Strateginio valdymo ir politikos fakulteto Filosofijos katedros ved\xc4\x97jas, profesorius, nuo 2004\xc2\xa0m. MRU Senato narys._NEWLINE_Nuo 1968\xc2\xa0m. buvo SSKP, Atgimimo metais\xc2\xa0\xe2\x80\x93 LKP narys. 1989\xe2\x80\x931993\xc2\xa0m. Lietuvos mokslinink\xc5\xb3 s\xc4\x85jungos prezidentas, diskusij\xc5\xb3 klubo \xe2\x80\x9eTauta ir istorija\xe2\x80\x9c narys. Nuo 1994\xc2\xa0m. T\xc4\x97vyn\xc4\x97s s\xc4\x85jungos (Lietuvos konservatoriai) narys, partijos senjor\xc5\xb3 bendruomen\xc4\x97s pirmasis pirmininkas._NEWLINE_Buvo ved\xc4\x99s, \xc5\xbemona Leonarda Jekentait\xc4\x97-Kuzmickien\xc4\x97 (1946\xe2\x80\x932008), Vilniaus universiteto humanitarini\xc5\xb3 moksl\xc5\xb3 daktar\xc4\x97. Turi tris dukras. Moka angl\xc5\xb3, lenk\xc5\xb3, pranc\xc5\xabz\xc5\xb3, rus\xc5\xb3, ital\xc5\xb3, ispan\xc5\xb3 kalbas.\n_START_SECTION_\nVeikla\n_START_PARAGRAPH_\nVir\xc5\xa1 300 mokslini\xc5\xb3 ir publicistini\xc5\xb3 straipsni\xc5\xb3 autorius. \xc5\xbdurnalo \xe2\x80\x9eProblemos\xe2\x80\x9c leidini\xc5\xb3 redkolegijos narys, priklaus\xc4\x97 S\xc4\x85j\xc5\xabd\xc5\xbeio laikra\xc5\xa1\xc4\x8dio \xe2\x80\x9eAtgimimas\xe2\x80\x9c redakcinei komandai. Ra\xc5\xa1\xc4\x97 straipsnius lietuvi\xc5\xb3 i\xc5\xa1eivijos spaudoje, pasivadindamas \xc4\xafvairiais slapyvard\xc5\xbeiais: Juozas Bo\xc4\x8das, Pranas Vyt\xc4\x97nas ir kt. Kartu su Bronislovu Genzeliu, Romualdu Ozolu, Jok\xc5\xabbu Minkevi\xc4\x8dium ir kt. sudar\xc4\x97 filosofijos chrestomatijos tom\xc5\xb3 serij\xc4\x85.'